Omaette sensatsioon on Mannheimi muuseumimaastik, mida ehivad kolm suurt maja: Reissi-Engelhorni  muuseumid, Technoseum ja Kunstihoone. Reissi-Engelhorni muuseumid hõlmab koguni nelja näitusesaali, mis tutvustavad arheoloogiat, maailmakultuuri, kunsti- ja kultuuriajalugu, fotograafiat, teatri- ja muusikaajalugu ning antiiki. Reissi-Engelhorni muuseumid võtavad enda alla ühtekokku 11 300 ruutmeetrit näitusepinda ja umbes 1,2 miljonit eksponaati. Technoseum tutvustab tehnika- ja sotsiaalajaloo vahelist sidet ja kujutab paljude interaktiivsete eksponaatide kaudu industrialiseerimise protsessi umbes aastast  1750 tänapäevani. Mannheimi kunstihoone maalikogud hõlmavad Saksa ja Prantsuse impressionismi, uusasjalikkust, ekspressionismi ja ka Saksa ning Prantsuse kunstnike abstratsionistlikku loomingut. Lisaks skulptorite meistriteostele 19. sajandist kuulub Kunstihoonele ka ulatuslik skulptuurikogu 20. sajandil. Selle keskmes on Henry Moore, Marino Marini ja Max Ernst, aga ka Auguste Rodini, Alberto Giacometti ja Richard Longi teosed. Omaette väljapanek tutvustab suurt ekspressionistlikku kujurit Wilhelm Lehmbrucki;  vahelduvad ekspositsioonid on pühendatud tänapäeva kunstnikele.